
92 DR.30.09.2021 
 
kesan berganda kira-kira dua hingga tiga kali- ganda kepada pertumbuhan ekonomi 
Sabah dan Sarawak. 

Dalam pada itu saya menggesa kepada kerajaan untuk meneruskannya 
sekurang-kurangnya di sebelah Sarawak yang jajarannya dari sempadan di Long 
Midang/Buduk Nur, Ba'kelalan menghubungkan Bario dan kembali ke Long Semado dan 
menghubungkan Sabah melalui tanah tinggi di Long Pasia sekali gus menembusi jajaran 
terakhir or (the last frontier), dengan izin, seperti yang dirancangkan. 

Ini akan memacu pembangunan Sarawak sehingga beberapa tahap. Dia berkata 
kesannya akan jauh lebih tinggi daripada kesan Lebuhraya Utara-Selatan di Semenanjung 
disebabkan oleh keadaan pembangunan yang perlahan di Sarawak dan Sabah.  

■1820 

Jalan keselamatan sempadan. Tuan Yang di-Pertua, Menteri Infrastruktur dan 
Pembangunan Pelabuhan Sarawak pada tahun lepas di dalam DUN Sarawak 
mengatakan bahawa kementeriannya sedang mendapatkan pembiayaan persekutuan 
sebanyak RM24 bilion di bawah RMKe-12 untuk membina jalan keselamatan sempadan 
dari Biawak ke Lubok Antu melalui Bahagian Kapit dan Ulu Batang Baram sebelum ke 
Bario dan akhirnya dihubungkan dengan Sarawak-Sabah Link Road.  

Menteri menjelaskan bahawa, jalan ini penting untuk membolehkan kita 
melindungi aset berbilion-bilion Ringgit hasil bumi negeri seperti Sabah-Sarawak Gas 
Pipeline (SSGP) dan empat buah empangan hidroelektrik iaitu Empangan Bakun, Murum, 
Baleh dan Batang Ai yang semuanya terletak berdekatan dengan sempadan 
antarabangsa dengan Indonesia.  

Tuan Yang di-Pertua, saya ingin menyokong Menteri Infrastruktur dan 
Pembangunan Pelabuhan Sarawak ini dalam permohonan ini kerana ia selaras dengan 
beberapa perkara diutamakan dalam RMKe-12 mengenai keselamatan negara.  

Seperti yang kita tahu, sempadan antara Sarawak dan Kalimantan adalah 
panjang, amat longgar dan sebahagian besarnya sangat terpencil dan tidak boleh 
dihubungi.  Jalan keselamatan sempadan yang dicadangkan adalah sepanjang 1,032 
kilometer dengan 610 kilometer feeder roads.   

Telah dimaklumkan bahawa Kerajaan Indonesia merancang untuk membina 
rangkaian jalan sempadan sepanjang 966.59 kilometer di sempadan kita.  Adalah sangat 
penting bahawa kita mengambil langkah yang sama di samping sebagai persediaan 
penempatan semula ibu negara Indonesia dan yang pastinya meningkatkan aktiviti rentas 
sempadan.  Adakah projek ini akan dilaksanakan di bawah RMKe-12 ini nanti?  

JENDELA. Tuan Yang di-Pertua, kita ambil maklum bahawa pada 16 September 
2021, Yang Amat Berhormat Perdana Menteri telah mengumumkan peruntukan sebanyak 
RM7.7 bilion bagi merealisasikan objektif-objektif di bawah inisiatif JENDELA. Kita juga 
ambil maklum bahawa sebanyak RM4.09 bilion telah diperuntukkan untuk inisiatif ini di 
Sarawak untuk tujuan yang serupa.  Dalam pengumuman yang sama, Yang Amat 
Berhormat Perdana Menteri juga memaklumkan bahawa sebanyak 2,117- infrastruktur 
digital sudah siap dibina di Sarawak.  Kita berharap agar liputan internet jalur lebar kepada 
seluruh pelosok di Sarawak terutama di sekolah-sekolah luar bandar dapat dicapai dalam 
separuh pertama tahun 2022.  

Tuan Yang di-Pertua, daripada permulaannya pandemik COVID-19 di Sarawak 
pada bulan Mac 2020 sehingga sekarang, pengajaran untuk murid-murid sekolah rendah 
di kawasan luar bandar di Sarawak terganggu kerana masalah tiadanya liputan internet 
dan juga kemampuan ibu bapa membekalkan untuk anak-anak mereka dengan alat 
telekomunikasi yang wajib supaya anak-anak mereka boleh mengikuti pembelajaran 
secara atas talian.  

Perlu diingatkan di sini bahawa hampir kesemua keluarga di kawasan luar bandar 
Sarawak merupakan keluarga B40.  Ini bermakna selain daripada masalah liputan 
internet, kerajaan juga perlu meneliti dan berusaha untuk menyelesaikan masalah 
berkaitan dengan kemampuan ibu bapa menyediakan alat-alat telekomunikasi seperti 
komputer riba, telefon pintar atau peranti tablet.  



Dalam pada itu saya menggesa kepada kerajaan untuk meneruskannya sekurang-kurangnya di sebelah Sarawak yang jajarannya dari sempadan di Long Midang/Buduk Nur, Ba'kelalan menghubungkan Bario dan kembali ke Long Semado dan menghubungkan Sabah melalui tanah tinggi di Long Pasia sekali gus menembusi jajaran terakhir or (the last frontier), dengan izin, seperti yang dirancangkan. Ini akan memacu pembangunan Sarawak sehingga beberapa tahap. Dia berkata kesannya akan jauh lebih tinggi daripada kesan Lebuhraya Utara-Selatan di Semenanjung disebabkan oleh keadaan pembangunan yang perlahan di Sarawak dan Sabah. #1820. Jalan keselamatan sempadan. Tuan Yang di-Pertua, Menteri Infrastruktur dan Pembangunan Pelabuhan Sarawak pada tahun lepas di dalam DUN Sarawak mengatakan bahawa kementeriannya sedang mendapatkan pembiayaan persekutuan sebanyak RM24 bilion di bawah RMKe-12 untuk membina jalan keselamatan sempadan dari Biawak ke Lubok Antu melalui Bahagian Kapit dan Ulu Batang Baram sebelum ke Bario dan akhirnya dihubungkan dengan Sarawak-Sabah Link Road. Menteri menjelaskan bahawa, jalan ini penting untuk membolehkan kita melindungi aset berbilion-bilion Ringgit hasil bumi negeri seperti Sabah-Sarawak Gas Pipeline (SSGP) dan empat buah empangan hidroelektrik iaitu Empangan Bakun, Murum, Baleh dan Batang Ai yang semuanya terletak berdekatan dengan sempadan antarabangsa dengan Indonesia. Tuan Yang di-Pertua, saya ingin menyokong Menteri Infrastruktur dan Pembangunan Pelabuhan Sarawak ini dalam permohonan ini kerana ia selaras dengan beberapa perkara diutamakan dalam RMKe-12 mengenai keselamatan negara. Seperti yang kita tahu, sempadan antara Sarawak dan Kalimantan adalah panjang, amat longgar dan sebahagian besarnya sangat terpencil dan tidak boleh dihubungi. Jalan keselamatan sempadan yang dicadangkan adalah sepanjang 1,032 kilometer dengan 610 kilometer feeder roads. Telah dimaklumkan bahawa Kerajaan Indonesia merancang untuk membina rangkaian jalan sempadan sepanjang 966.59 kilometer di sempadan kita. Adalah sangat penting bahawa kita mengambil langkah yang sama di samping sebagai persediaan penempatan semula ibu negara Indonesia dan yang pastinya meningkatkan aktiviti rentas sempadan. Adakah projek ini akan dilaksanakan di bawah RMKe-12 ini nanti?. JENDELA. Tuan Yang di-Pertua, kita ambil maklum bahawa pada 16 September 2021, Yang Amat Berhormat Perdana Menteri telah mengumumkan peruntukan sebanyak RM7.7 bilion bagi merealisasikan objektif-objektif di bawah inisiatif JENDELA. Kita juga ambil maklum bahawa sebanyak RM4.09 bilion telah diperuntukkan untuk inisiatif ini di Sarawak untuk tujuan yang serupa. Dalam pengumuman yang sama, Yang Amat Berhormat Perdana Menteri juga memaklumkan bahawa sebanyak 2,117- infrastruktur digital sudah siap dibina di Sarawak. Kita berharap agar liputan internet jalur lebar kepada seluruh pelosok di Sarawak terutama di sekolah-sekolah luar bandar dapat dicapai dalam separuh pertama tahun 2022. Tuan Yang di-Pertua, daripada permulaannya pandemik COVID-19 di Sarawak pada bulan Mac 2020 sehingga sekarang, pengajaran untuk murid-murid sekolah rendah di kawasan luar bandar di Sarawak terganggu kerana masalah tiadanya liputan internet dan juga kemampuan ibu bapa membekalkan untuk anak-anak mereka dengan alat telekomunikasi yang wajib supaya anak-anak mereka boleh mengikuti pembelajaran secara atas talian. Perlu diingatkan di sini bahawa hampir kesemua keluarga di kawasan luar bandar Sarawak merupakan keluarga B40. Ini bermakna selain daripada masalah liputan internet, kerajaan juga perlu meneliti dan berusaha untuk menyelesaikan masalah berkaitan dengan kemampuan ibu bapa menyediakan alat-alat telekomunikasi seperti komputer riba, telefon pintar atau peranti tablet.